ભારતના ગોલ્ડ ટ્રેડેડ ફંડોમાં ૨૨ ટન સોનું તેના શેર સામે અનામત જથ્તા તરીકે સેફ-ડિપોઝિટમાં રાખવામાં આવ્યું છે. જ્યારે સરકારે આ નવા સોવરેન ગોલ્ડ બોન્ડની યોજના દાખલ કરી છે ત્યારે આ ૨૨ ટકા વણવપરાયેલ સોનાને બજારમાં નિકાસકારો અથવા મેન્યુફેક્ચરોને લોન લીઝ પર આપે તો તેના પર નવી ઈન્કમ મળે, પરંતુ આ ઈટીએફનું અનામત સોનાને શેરધારકો રોકાણકારોને કોલેટરલ ગેરેંટીરૂપે સ્ટોકમાં રાખેલ હોવાથી વધુ વિશ્વાસ ઊભો થાય છે ઇને ઈટીએફની વિશ્વસનીયતા વધે છે તેથી નવી ઈન્કમની લાલચને રોકવી યોગ્ય ગણાશે. અહીં રસપ્રદ નોંધ કરવી છે કે, આપણા ગુજરાતી વરિષ્ઠ પત્રકાર રાજેશ ભાયાણીએ બિઝનેસ સ્ટાન્ડર્ડમાં આ સોવરેન ગોલ્ડ બોન્ડના પ્રથમ તબક્કે શેરબજારમાં બોન્ડના શેરના ભાવોનો રૂ. ૩૪૦૦ પ્રતિ ગ્રામનો ઉલ્લેખ કરીને જાણ કરતાં રોકાણકારોને સટ્ટાકીય રમત રમવા માટે નવી માહિતી મળતા સટોડિયાઓએ એક યુનિટ સોનાનું પુષ્કળ વેચાણ કરતા સાંજના બજાર બંધના સમયે તે ભાવ ઘટીને રૂ. ૩૨૫૦ પ્રતિ ગ્રામ ક્વોટ થવા લાગેલ અને જે પ્રીમિયમ રૂ. ૨૮૧ પ્રતિ ગ્રામ બોલાતું હતું તે ઘટીને રૂ. ૧૫૦ પ્રતિ ગ્રામ બોલાવા લાગેલ. સરકારે આ ચતુર્થ સોવરેન ગોલ્ડ બોન્ડનો ભાવ રૂ. ૩૧૧૯ પ્રતિ ગ્રામ નિર્ધારિત કર્યો છે.